अधिकारी-कार्मिक लगेंगे रिक्त पदों पर
बीकानेर | शिक्षाविभाग में सेवानिवृत्ति से रिक्त होने वाले पदों का काम नहीं रूकने की कवायद की जा रही है। खाली पदों को भरने में लगने वाले समय को देखते हुए सेवानिवृत्त कार्मिकों को वापस लगाया जाएगा।
जिसके बदले उन्हें समेकित मानदेय दिया जाएगा। माध्यमिक शिक्षा निदेशक सुवालाल ने इस संबंध में निर्देश जारी किए है। निदेशक ने सभी उपनिदेशकों को पत्र लिखकर बताया है कि वित्त विभाग द्वारा एक दिसंबर को जारी आदेश में सेवानिवृत्ति से रिक्त होने वाले पदों पर लोकहित में कार्मिकों के पुनर्नियोजन की अनुमति दी गई है। जिन कार्मिकों की 65 वर्ष की आयु पूर्ण नहीं हुई है, उन्हें सेवानिवृत्ति के बाद खाली पदों पर वापस लगाया जाएगा। माध्यमिक शिक्षा विभाग में हर माह प्रिंसिपल, हैंड मास्टर और स्कूल व्याख्याता सेवानिवृत्त हो रहे हैं। दिसंबर माह में भी सैकड़ों कार्मिक सेवानिवृत्त होंगे। उधर, मार्च माह में बोर्ड की परीक्षा है। ऐसे में छात्र-छात्राओं का अध्ययन कार्य बाधित नहीं हो। इसके लिए सेवानिवृत्त होने वाले कार्मिकों को स्कूलों में पुर्ननियुक्ति के लिए प्रेरित करने के निर्देश डीडी-डीईओ को दिए गए है। पुर्ननियुक्ति आवेदन का प्रारूप विभागीय वेबसाइट पर अपलोड किया गया है।
^दिसंबर और इसके बाद सेवानिवृत्त होने वाले सभी शिक्षकों की पुनर्नियुक्ति वार्षिक परीक्षा तक कर दी जाए। ताकि कक्षा शिक्षण में बाधा उत्पन्न नहीं हो।
महेंद्रपांडे, महामंत्री, राजस्थान प्राथमिक एवं माध्यमिक शिक्षक संघ
hin_Deva hin_Deva hin_Deva hin_Deva awa_Deva